Die Muishond eBook by Henk Heslinga - 9781928499886 | Rakuten Kobo
#37 in Nonfiction, Social & Cultural Studies, True Crime
Bloedspoor van vergelding
series 'n Moord & Roof reeks
'n Moord & Roof reeks Alle klagte teen Adrian Lackay teruggetrek | Maroela Media
Alle klagte teen Adrian Lackay teruggetrek
Drie en ŉ half jaar nadat sy nagmerrie begin het, is al die aanklagte en dagvaardings wat die Suid-Afrikaanse Inligtingsdiens (SAID) ingestel het teen sy voormalige woordvoerder, Adrian Lackay, teruggetrek.
Die SAID en sy geskorste kommissaris, Tom Moyane, sal boonop al Lackay se regskoste betaal.
Lackay het in 2015 die leuenagtigheid van bewerings oor die bestaan van ŉ sogenaamde geheime eenheid (rogue unit) in die SAID aan die kaak gestel in ŉ voorlegging aan die parlement se gesamentlike staande komitee oor finansies.
Die ANC-beheerde komitee het net mooi niks gedoen om Lackay se openbaarmakings te ondersoek nie, maar het eerder diegene wat die lasterlike bewerings versprei het (dit is ook in die Sunday Times gepubliseer) beskerm.
Boonop het die SAID en Moyane vir Lackay gedagvaar vir R12 miljoen se skadevergoeding terwyl hulle die feite waarmee hy vorendag gekom het, ontken het.
Die feite wat Lackay geopenbaar het, was die leuenagtigheid van die SAID en die Sunday Times se disinformasieveldtog nadat Moyane in 2014 as die Inkomstediens se kommissaris aangestel is, veral die leuenagtigheid van die bewerings dat daar ŉ sogenaamde geheime eenheid in die Inkomstediens sou bestaan wat onwettig sou optree, insluitend dat hulle mense soos oudpres. Jacob Zuma onwettig sou afluister en ŉ bordeel sou bedryf.
Lackay het ook destyds uitgewys hoe van die suksesvolste SAID-personeel op grond van die bewerings uitgedryf is, met skadelike gevolge vir die land, soos ŉ tekort in die begrote belastinginkomste. Hy het die skrikbewind wat Moyane gevoer het aangetoon, tot groot eie en professionele skade.
Vanoggend het Lackay in ŉ verklaring uitgewys hoe die parlement sy plig versuim het, en hoe sy aanmeld van ongerymdhede tans korrek bewys word voor die Nugent-kommissie.
Lackay het sy familie, die regsfirma Webber Wentzel, adv. Max du Plessis, die aktivis Janet Love, die Regshulpbronnestentrum, Freedom Under Law, die Helen Suzman-stigting, die Ahmed Kathrada-stigting en ander Suid-Afrikaners wat hom bygestaan het, van harte bedank.
Hy het gevra dat die publiek dieselfde ondersteuning bied aan die voormalige senior SAID-werknemers Ivan Pillay en Johann van Loggerenberg, wat steeds aangekla word oor die teen hierdie tyd gediskrediteerde “boefeenheid”-bewerings.
Lackay is onlangs aangestel as woordvoerder van die minister van openbare ondernemings, Pravin Gordhan.
TP · 3 weke gelede
So draai die wiel en kom die waarheid uit – partykeer neem dit net te lank.
Nou moe Pillay en van Loggerenberg ook skotvry daarvan afkom.
Wonder wat is Tom Moyane se reaksie? Kan MM hom dalk in die hande kry en uitvind?
Fiela · 3 weke gelede
Inligtingsdies of inkomstediens?
Sekerlik die Inkomstediens??
“According to a 19 century legend, the Truth and the Lie meet one day.
The Lie says to the Truth: “It’s a marvellous day to day”!
The Truth, once again suspicious, test the water and discovers that it indeed is very nice.
Since then, the Lie travels around the world, dressed as the Truth, satisfying the needs of society, because, the World in any case, harbours no wish at all to meet the naked Truth.”
Laat Tom Moyane nou R12 Mil opdok wat Tom ongeregtig en valslik wou bekom! Hel, maak dit R36 mil, R12 mil vir jou, Ivan en Johann.
“Daily we witness the spectacle of people in high office escaping judicial scrutiny and retribution because they are able to manipulate the levers of office to deflect any scrutiny of their action. In South Africa, the ruling party under Jacob Zuma has routinely manipulated the National Prosecuting Authority to deflect the criminal trail of Zuma for fraud. The ruling party has saturated the bench with minions and political cronies often of mediocre talent in order to achieve its political will. (Page 170 : Justice Denied – The Role of Forensic Science in the Miscarriage of Justice by David Klatzow – 2014)